National Women’s Council of Ireland

National Women's Council of Ireland (NWC) er paraplyorganisasjonen for den irske kvinnebevegelsen. Organisasjonens mål er å fremme likestilling og styrke kvinners rettigheter. Den ble grunnlagt i 1973 under navnet Council for the Status of Women, og representerer organisasjoner med rundt 300 000 medlemmer. NWC arbeider for kvinnehelse, mot vold mot jenter og kvinner, og for å følge opp FNs kvinnekonvensjon og fremme konvensjonens relevans i det irske samfunnet. NWC er medlem av European Women's Lobby. Organisasjonen var tradisjonelt en søsterorganisasjon av nedlagte Norske Kvinners Nasjonalråd, og er i moderne tid en søsterorganisasjon av og et av forbildene for Norges kvinnelobby.

Referanser

Ideelle organisasjoner
Menneskerettigheter
Feminisme
Organisasjoner etablert i 1973